text: পৃথিবীর সবচেয়ে নীরোগ যে সম্প্রদায়
  ডেইলি সিলেট ডট কম :: প্রকাশিত হয়েছে : সেপ্টেম্বর ১৬, ২০১৬ | ৪:১৬ অপরাহ্ন
  আন্তর্জাতিক ডেস্ক: সুখী জীবনের অন্যতম প্রধান উৎস নীরোগ জীবন। কিন্তু পৃথিবীর সবচেয়ে নীরোগ স্বাস্থ্যের অধিকারী কারা?
  উত্তর পাকিস্তানের গিলগিট-বালটিস্তানের অন্তর্গত হুনজা প্রদেশে বসবাসকারী মানুষদের ভাবা হচ্ছে পৃথিবীর সবচেয়ে নীরোগ স্বাস্থ্যের অধিকারী হিসেবে। এ সম্প্রদায়ের কেউ এখনও ক্যানসারে আক্রান্ত হয়েছেন বলে জানা যায়নি।
  হুনজারা দীর্ঘ জীবনেরও অধিকারী বলে জানা যায়। তাদের মধ্যে কেউ কেউ দেড়শ' বছরও জীবিত থাকেন বলে শোনা যায়।
  ১৯৮৪ সালে সৈয়দ আবদুল বুন্দু নামের এক হুনজা ভদ্রলোক লন্ডন এয়ারপোর্টে প্লেন থেকে নামলে এয়ারপোর্টের কর্মচারীরা তার পাসপোর্ট দেখে হতবাক বনে যান। কারণ তার পাসপোর্টে জন্ম সাল লেখা ছিল ১৮৩২। তখন তার বয়স ছিল ১৫২ বছর।